|  |  |
| --- | --- |
|  | A Galipedia ten un portal sobre: ***Fórmula 1*** |

**Ron Flockhart** nado en Edimburgo o 16 de xuño de 1923 e finado en Dandenong Ranges, Victoria, Australia o 12 de abril de 1962 foi un piloto de carreiras británico. Participou en 14 Grandes Premios do campionato do mundo de Fórmula 1, conseguindo un podio final e gañou a carreiras das 24 Horas de Le Mans na serie sportscar dúas veces.

Andaina nas carreiras
---------------------

Flockhart comezou a competir en 1951 nun coche Joe Potts de Fórmula 3. Comprou o famoso ERA R4D de Raymond Mays e en 1953 tivo unha tempada moi exitosa, batendo a un dos BRM oficiais en Goodwood. Alcanzou os podios en Goodwood, Charterhall, Snetterton e Crystal Palace, así como varios éxitos en subidas a montaña.

En 1956, pilotando para o equipo escocés Ecurie Ecosse, gañou as 24 Horas de Le Mans de 1956, compartindo un ex Jaguar D-type oficial con Ninian Sanderson. O ano seguinte gañou outra vez co mesmo equipo, esta vez compartindo con Ivor Bueb, establecendo un récord de distancia de 4.398´0 km.

Intentos de marcas de voo e morte
---------------------------------

A principios dos anos 60 o United Dominions Trust fixo plans para romper a marca de tempo que se tardaba en voar de Sydney a Londres para lograr publicidade para o seu equipo UDT Laystall. Compraron en Australia un Mustang da segunda guerra mundial construído por Commonwealth Aircraft Corporation e contrataron a Flockhart para facer o intento. Partiu de Sydney no Mustang, rexistrado como G-ARKD, o 28 de febreiro de 1961 e logo de varios atrasos debido ao mal tempo finalmente terminou o intento en Atenas debido a problemas do motor. Flockhart entrou posteriormente no London-Cardiff Air Race, que se celebraría en xuño dese ano, pero retirouse porque o G-ARKD aínda estaba en Atenas. O G-ARKD foi abandonado e comprouse en Australia outro CAC Mustang, rexistrado como VH-UWB, para que Flockhart fixera un segundo intento Sydney-Londres. O 12 de abril de 1962, mentres realizaba un voo de proba na preparación para o intento de marca, Flockhart estrelou o VH-UWB debido ao mal tempo preto de Kallista, Vitoria e morreu.

Rexistro de carreiras
---------------------

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Pts |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1954 | Prince Bira | Maserati 250F | Maserati 250F1 2.5 L6 | ARX | 500 | BEL | FRA | GBRRet\* | ALE | SUI | ITA | ESP |  |  | NC | 0 |
| 1956 | Owen Racing Organisation | BRM P25 | BRM P25 2.5 L4 | ARX | MON | 500 | BEL | FRA | GBRRet | ALE |  |  |  |  | 14º | 4 |
| Connaught Engineering | Connaught B | Alta GP 2.5 L4 |  |  |  |  |  |  |  | ITA3 |  |  |  |
| 1957 | Owen Racing Organisation | BRM P25 | BRM P25 2.5 L4 | ARX | MONRet | 500 | FRARet | GBR | ALE | PES | ITA |  |  |  | NC | 0 |
| 1958 | R.R.C. Walker Racing Team | Cooper T43 | Climax FPF 2.0 L4 | ARX | MONNSC | NED | 500 | BEL | FRA | GBR | ALE | POR | ITA |  | NC | 0 |
| Owen Racing Organisation | BRM P25 | BRM P25 2.5 L4 |  |  |  |  |  |  |  |  |  |  | MARRet |
| 1959 | Owen Racing Organisation | BRM P25 | BRM P25 2.5 L4 | MONRet | 500 | NED | FRA6 | GBRRet | ALE | POR7 | ITA13 | USA |  |  | NC | 0 |
| 1960 | Team Lotus | Lotus 18 | Climax FPF 2.5 L4 | ARX | MON | 500 | NED | BEL | FRA6 | GBR | POR | ITA |  |  | 25º | 1 |
| Cooper Car Company | Cooper T51 |  |  |  |  |  |  |  |  |  | USARet |  |

\*Compartíu pilotaxe con Prince Bira

Notas
-----

1. ↑  *The Times-Picayune*, New Orleans, 12 de xuño de 1961, p. 34.
2. 1 2 3 4 5 6  Anderson, Peter N. *Mustangs of the RAAF and RNZAF*. A. H. & A. W. Reed Pty. Ltd. Terry Hills, Sydney, NSW 1975. ISBN 0-589-07130-0

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ron Flockhart Modificar a ligazón no Wikidata*** |

### Ligazóns externas

* Ron Flockhart profile at The 500 Owners Association

|  |  |
| --- | --- |
| Control de autoridades | 
* Wd: Q172479
* WorldCat
* VIAF: 4723154387455230970004
* LCCN: no2018159128
* DriverDB: ron-flockhart
* RacingReference: Ron\_Flockhart

 |